ספור טיול הרגועים של קא"ו מאי 2004

ממה מורכבת ההנאה? שאלה פתוחה, פעורת פה.

באותו יום שבת של העשרים ותשע במאי פשוט נהניתי. 
השאלה "ממה?" עלתה ביושבי מול מסך המחשב, מנסה להפוך
את החוויה למילים.
מפינת החמד של מעיין צובה? כללי מדי.
טרסת דשא עם כמה שמשיות שמשקיפה לעמק. 
סככה שמצילה על מעין אמפיתאטרון זעיר ומתחתה
מצטופפים כ-50 איש במין קסם כזה שלא מורגשת כלל דחיסות,
רק כיף, נינוחות ו-הנאה?
זוג אוהבים שהגיע על דו"ג מהצפון – אהבה בשלה,
מתקננת לה מתחת לבועת הצל של שמשיה על הדשא,
ואני המציץ בזווית העין מקבל בומבה של רוך בפרצוף.
והאופנוע.עליו, כשהמנוע מתקתק ברעש של חצי זמזום וחצי
מכונת תפירה, במורד הרי ירושלים, צמחיה ירוקה ורעננה מלווה
בנגיעות שונות את האספלט השחור. תחושת חופש. 
חופש לבחור בהילוך הנכון, במהירות הכניסה לפניה, בכמות הגז.
חופש להתלבט.
להתלבט במסעדה הלבנונית בשורש בין חומוס פול ועלי גפן ממולאים.
וברקע, איש יפה שנעלם מיד לאחר ארוחת הבוקר ביער בן שמן על
הונדה יורו-פאן אדום, מופיע לפתע בפתח המסעדה עם כל משפחתו לאחר 
שילדיו עברו-סקרו את האופנועים והקטנועים החונים.

כפיר, ילד בן שמונה, לא הכיר את הטיול, הוא גם
לא יכיר את החוויה הזו וגם אף חוויה אחרת. כי היום הוא איננו.
הוא המתין לתרומת איברים. שלא הגיעה.
בארץ, רק  5%  מחזיקים בכרטיס "אדי".
זה תלוי בנו?

כתבו: אלחנן שרון וקרין כהן

תודות:
- בטוח גרר: אופנוגרר – ובפרט לאיציק מוסאן על הנוכחות הנעימה.
- פרסום הטיול – אורן קוסלובסקי, יובל קנון  וקוקי על הסוזוקי
- הדפסת דפי תוכנית -  גדי גורפינקל  ויובל קנון
- ווסטים – אורן וענבר קוסלובסקי-קרנר  
- מובילה (בשיתוף) – קרין כהן
- מאסף –רוני פרגר
-  תמיכה לוגיסטית –  רוני פרגר
- מרשלים – דניאל לידרמן, זוהר כסיף, יובל קנון, קוקי על הסוזוקי ורון קרן 
- משימות מיוחדות:שומר השער – רון בר לב
- הערות קונסטרוקטיביות – דובי פלד וקרין כהן 
ואם שכחתי מישהו - סליחה 

אלחנן שרון